རྒྱུ་མཚན་དེ་དག་ལ་གཞི་བཅོལ་ཏེ་ཕྱི་ལོ་༢༠༡༤ལོའི་ཟླ་༦ཚེས་༦ཉིན་གུས་པས་ཞང་བོད་ཀྱི་གལ་ཆེའི་དཔེ་དཀོན་དང་དཔེ་ཚོགས་རིགས་གྲངས་༣༥༠༠ལྷག་ཡོད་པའི་རིན་མེད་དྲ་སྟེང་དཔེ་ཁང་ཞབས་ཞུ་ལྟེ་གནས།ཞང་བོད་དཔེ་ཁང་ཆེན་མོཞེས་པ་སྐད་འཕྲིན་ཚོགས་པ་ཞིག་བཙུག་སྟེ།ཞང་བོད་ཁམས་ཀྱི་བྱུང་བ་བརྗོད་པའི་ལོ་རྒྱུས་ཀྱི་གླེགས་བམ།བྱུང་གནས་ཀྱི་ཕུགས་ཐག་རིང་བའི་ཞང་བོད་ཀྱི་ཚད་མ་རིག་པའི་གཞུང་ལུགས།ལེགས་ཉེས་ཀྱི་རྣམ་དབྱེ་འབྱེད་པའི་གནའ་དེངས་མཁས་པའི་ལེགས་བཤད།རྣམ་དཔྱོད་ཀྱིས་དཀའ་གནད་སེལ་བའི་རྒྱལ་ཕྱི་ནང་ཞིབ་འཇུག་པའི་དཔྱད་རྩོམ།སྒྱུ་རྩལ་གྱི་དུངས་བ་ཟབ་པའི་ཕུལ་བྱུང་གི་རྩོམ་རིག་རྣམས་སྐད་འཕྲིན་ཚོགས་པ་འདིའི་རྒྱུད་ནས་རིན་མེད་འབུལ་ལམ་ཞུས་དང་ཞུ་བཞིན་ཡོད་པ་འདིས་དོན་གཉེར་ཅན་གང་མང་ཞིག་ལ་ཕན་པ་རྒྱ་ཆེར་འབྱུང་བཞིན་ཡོད་པའི་སྐོར།ད་བར་ཡིག་ངག་གཉིས་ཐོག་ནས་བསྟོད་སྨོན་གང་མང་བསྐུར་བྱུང་བ་རྣམས་ལ་བཀའ་དྲིན་ཆེ་ཞུ་བཞིན་ཡོད།